શીર્ષક: ગુલાબો-સિતાબો ફિલ્મ પણ મનોરંજનના ઇતિહાસમાં આલમ આરાની જેમ નોંધાશે\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
જેમ કે 1931માં બનેલી આર્દેશર ઈરાનીની ફિલ્મ આલમ આરા પહેલી બોલતી ફિલ્મ હતી, એ જ રીતે ગુલાબો સિતાબો ઓટીટી પ્લૅટફૉર્મ પર રિલીઝ થનારી પહેલી એ-લિસ્ટર ફિલ્મ છે.

જોકે તે સિનેમાઘરો માટે બની હતી પણ કોરોના વાઇરસના સંક્રમણે સર્જેલી પરિસ્થિતિએ સ્થિતિ પલટી નાખી.

ફિલ્મની વાત

"મેં બાળકો પેદા નથી કર્યાં કેમ કે આ હવેલી મારી જ રહી શકે.", હવેલી (ફાતિમા મંઝીલ) પર કબજો કરવાના લાગમાં બેઠેલો 78 વર્ષનો વૃદ્ધ શખ્સ મિર્ઝા જ્યારે તેમના વકીલને આ વાક્ય કહેતો હોય તો તમે અંદાજ લગાવી શકો કે એ પાત્રની રગેરગમાં કેટલી લાલચ ભરાયેલી હશે.

હવેલી પર મિર્ઝાનાં બેગમની માલિકી છે, જેમના મરવાની તે તલપાપડ થઈને રાહ જુએ છે અને બીજી તરફ એ હવેલીમાં રહેતા ભાડુઆત બાંકે રસ્તોગી (આયુષ્માન ખુરાના) જે માત્ર 30 રૂપિયા ભાડું આપે છે, એ પણ એ જ લાગ શોધે છે. બંને વચ્ચે જન્મોનું વેર છે.

લખનૌ, બાંકે અને મિર્ઝા

આવા બે શખ્સની કહાણી એટલે ગુલાબો સિતાબો. એમ છતાં આ પાત્રો સિવાય આ લખનૌની કહાણી પણ છે. લખનૌની સાંકળી ગલીઓ, જૂની-પુરાણી હવેલીઓ અને ઇમામવાડાઓ, સિનેમેટોગ્રાફર અવીક મુખોપાધ્યાયના કૅમેરામાં આ બધાં જ પ્રેમકહાણીની માફક કેદ થયાં છે.

અમિતાભ અને આયુષ્માન ખુરાનાની 'લખનવી તરેહ'ની તીખી તકરારોને આ ફિલ્મનો જીવ કહી શકાય. 'ચૂસી હુઈ ગુઠલી કા ચેહરા, દીમક, લીચડ', આ કેટલાક 'પ્રેમભર્યા' શબ્દો છે જે બંને પાત્રો એકબીજા માટે વાપરે છે.

અગાઉની કેટલીક ફિલ્મોની જેમ આયુષ્માન માત્ર બોલચાલમાં જ નહીં પણ ચાલઢાલમાં પણ પોતાના પાત્રમાં પરોવાઈ ગયા છે.

લોટની ઘંટી નાખીને ત્રણ બહેનો અને માતાની જવાબદારી ઉપાડનાર બાંકેની સૌથી મોટી દુશ્મન ગરીબી છે.

"10 બાય 10 કે કમરે મેં પાંચ લોગ હૈ સોને વાલે, કોને મેં પર્દે કે પીછે લોટા ઔર બાલ્ટી પડી રહતી હૈ જિસસે સબ નહાતે હૈ, ટૉયલેટ જાના હો તો મિશ્રાજી કી ફૈમિલી કે સાથે શેયર કરના પડતા હૈ. તુમ્હી બતાઓ કૈસે કર લે શાદી."

જ્યારે બાંકે તેની પ્રેમિકા ફૌજિયાને આ શબ્દો કહે છે ત્યારે કરુણા અને રુદન માત્ર દેખતાં નથી, અનુભવાય પણ છે.

તિકડમબાજીનો બાદશાહ

એક લાલચુ, લડકણા, તિકડમબાજ, વૃદ્ધ અને કંજૂસનો જે વેશ અમિતાભે ધારણ કર્યો છે, એ તેમના તમામ જૂનાં પાત્રો કરતાં નોખો છે.

જે રીતે મિર્ઝા બડબડે છે, દરેક સાથે ઝઘડો કરી લે છે, એ તમને પણ અસલ જિંદગીના એવા જ કોઈ મિર્ઝાની યાદ અપાવશે.

ઘણા લોકોને તેમનાં પ્રોસ્થૅટિક અને મેકઅપ ગમ્યાં પણ મને જરા અટપટાં લાગ્યાં.

જોકે ચહેરા પરના મેકઅપની ઊંચનીચને...